
        Republika Hrvatska
TRGOVAČKI SUD U ZAGREBU					           
      Zagreb, Amruševa 2/II
20. St-884/11-

U  I M E   R E P U B L I K E  H R V A T S K E

R J E Š E N J E

TRGOVAČKI SUD U ZAGREBU, po sucu pojedincu Luciji Butigan, u stečajnom postupku nad stečajnom masom VINITEX d.o.o., Zagreb, Sveti Duh 98, OIB:08729764506, dana 30. studenog 2016.

r i j e š i o    j e

I.	 Zaključuje se stečajni postupka nad stečajnom masom VINITEX d.o.o., Zagreb, Sveti
	 Duh 98, OIB:08729764506.

II.	Ovo Rješenje i osnova zaključenja stečajnog postupka objavit će se na Mrežnoj
	stranici e-Oglasna ploča Trgovačkog suda u Zagrebu.

III.	Rješenje se dostavlja sudskom registru ovog suda nakon pravomoćnosti istoga.

Obrazloženje

	Rješenjem Trgovačkog suda u Zagrebu br. St-884/11 od 7.  srpnja  2011. određen je nastavak postupka nad stečajnom masom VINITEX d.o.o., Zagreb, Sveti Duh 98, OIB:08729764506, a radi  naknadno pronađene imovine.
		
	Naime, stečajni postupak nad dužnikom VINITEX d.o.o., Zagreb, Sveti Duh 98, OIB:08729764506, proveden je sukladno čl. 70. Zakona o izmjenama i dopuni stečajnog zakona (Nar. nov., 129/2000), te je rješenjem br. Sts-4245/2001 od 12. rujna 2003., stečajni postupak otvoren i zaključen, te po pravomoćnosti istoga navedeni pravni subjekt brisan je iz sudskog registra. 

	Naknadno pronađenu imovinu, činile su nekretnine i to: oranica upisana u zk.ul. 317., k.o. Andrijaševci, te kuća i dvorište upisano u zk. ul. 313., k.o. Vinkovci, a koje nekretnine stečajni upravitelj uz suglasnost skupštine vjerovnika unovčio sukladno čl. 158. Stečajnog zakona (Narodne novine broj: 44/96, 161/98, 29/99, 129/00, 123/03, 197/03, 187/04, 82/06, 116/10, 125/12, 133/12), za ukupan novčani iznos od 164.704,98 kn.

	Navedenim iznosom, u cijelosti su, a temeljem završne diobe namireni vjerovnici, odnosno vjerovnik drugog višeg isplatnog reda i vjerovnik niže isplatnog reda RH, Ministarstvo financija, Porezna uprava, za ukupan iznos od 52.181,15 kn. Namireni su u cijelosti troškovi vještačenja nekretnina u iznosu od 4.850,00 kn, troškovi javnog oglašavanja prodaje u iznosu od 6.715,75 kn, trošak bankovnih usluga u iznosu od 735,00 kn, trošak putovanja u Vinkovce u iznosu od 2.350,00 kn, materijalni troškovi (telefon, izrada pečata, otvaranje računa i zatvaranje, arhiviranje) u iznosu od 3.850,00 kn, te trošak bruto nagrade stečajnog upravitelja u iznosu od 36.270,00 kn, odnosno, iznosom od 106.951,90 kn u cijelosti je namiren vjerovnik višeg i nižeg isplatnog reda, te su u cijelosti podmireni i troškovi provedbe postupka, te je preostao višak novčanih sredstava u iznosu od 46.389,10 kn.

	Člankom 195. SZ-a propisano je, ako se pri završnoj diobi mogu u punoj visini namiriti tražbine svih stečajnih vjerovnika, stečajni upravitelj će preostali višak predati dužniku pojedincu, a ako je dužnik pravna osoba, upravitelj će svakoj osobi koja ima udjela u dužniku dati onaj dio viška, na koji bi imala pravo u slučaju likvidacije izvan stečajnog postupka. 

	Sukladno Zaključku suda s ročišta od 24. listopada 2016., stečajni upravitelj proveo je završnu diobu, isplatio troškove postupka, te višak novčanih sredstava uplatio osnivaču bivše pravne osobe, te o izvršenim isplatama dostavio dokaz u spis, pa je na temelju članka 199. stavak 4. i članka 196. stavak 1. Stečajnog zakona doneseno ovo rješenje.

U Zagrebu 30. studenog 2016.

								     S U D A C:

								LUCIJA BUTIGAN, v.r.
      Za točnost otpravka-ovlašteni službenik:
  					                                  (Valentina Kranjčić)

UPUTA O PRAVNOM LIJEKU:
Protiv ovog rješenja može se izjaviti žalba. Žalba se podnosi putem ovog suda Visokom trgovačkom sudu RH u dva primjerka u roku 8 dana od dana primitka rješenja.

DNA:
1. stečajni upravitelj Petar Popović
2. Ministarstvo financija, Porezna uprava, Područni ured Zagreb, Av. Dubrovnik 32
3. e-oglasna ploča suda – 8 dana
4. stečajna pisarnica
5. sudski registar – po pravomoćnosti

